דני סורדו

דניאל (דני) סורדו קסטילו (באנגלית: Daniel "Dani" Sordo Castillo, נולד ב-2 במאי 1983) הוא נהג מרוצי מכוניות ספרדי המתחרה בסבב אליפות העולם בראלי עבור קבוצת יונדאי מוטורספורט.

קריירה
סורדו החל להתחרות בגיל 12 במרוצי מוטוקרוס ובהמשך השתתף גם בתחרויות קארטינג וטורינג. את מרוץ הבכורה שלו במסגרת אליפות העולם בראלי ערך בשנת 2003 בראלי קטלוניה בו סיים במקום ה-18, באותה שנה זכה באליפות ספרד בקטגוריית הג'וניור. בשנת 2004 זכה שוב בתואר והשתתף בארבעה מרוצים בסבב העולמי.

2005-2010: סיטרואן
בשנת 2005 הצטרף לקבוצת קרונוס טוטאל הבלגית והתחרה בסבב אליפות העולם לצעירים (JWRC), כשהוא נוהג בסיטרואן C2 S1600. סורדו ניצח ארבעה מתוך שמונת המרוצים בעונה והבטיח לעצמו את תואר האליפות. בעקבות הזכייה באליפות צורף בשנת 2006 כנהג שלישי לקבוצת קרונוס סיטרואן בסבב הבכיר, כאשר התכנון המקורי היה שימשיך להתחרות בסבב ה-JWRC ויגן על תואר האליפות. ההישגים הטובים בתחילת העונה, כולל הגעה לפודיום בראלי קטלוניה ובצרפת הובילו לוויתור על סבב הג'וניור והתמקדות בסבב הבכיר - סורדו קודם להיות הנהג השני בקבוצה לצד סבסטיאן לב. את העונה הוא סיים במקום החמישי עם 49 נקודות וארבעה פודיומים.

לקראת שנת 2007 הודיעה קבוצת סיטרואן כי סורדו יהיה הנהג השני, לצידו של לב וינהג בדגם הC4 WRC החדש, שהחליף את דגם הקסארה בה נעשה שימוש בעונה הקודמת. במרוץ פתיחת העונה, שהתקיים במונטה קרלו, סיים במקום השני ועד סוף העונה הגיע 5 פעמים נוספות לפודיום. את העונה סיים במקום הרביעי עם 65 נקודות.

בשלושת המרוצים הראשונים של עונת 2008 הצליח להשיג רק 3 נקודות, אך בשני המרוצים הבאים סיים במקום השלישי והשני. ב-12 ביולי השתתף בסבב החמישי של אליפות פינלנד בראלי, בו התכוון להשתתף לצורך אימון, אך קבוצת סיטרואן החליטה לרשום אותו כמתחרה על מנת להעלות את ביטחונו לקראת ראלי פינלנד שהתקיים בסוף אותו חודש. סורדו זכה במרוץ ורשם את ניצחונו הראשון בתחרויות הראלי. בראלי פינלנד זכה במקום הרביעי, אך בשלושת המרוצים הבאים סיים במקום השני אחרי בן קבוצתו, לב, וקבוצת סיטרואן פתחה פער של 27 נקודות על פני פורד באליפות היצרנים. במרוץ סיום העונה, שנערך בווילס, סיימו לב וסורדו במקום הראשון והשלישי, בהתאמה, והבטיחו זכייה רביעית רצופה באליפות היצרנים ומקום שלישי לסורדו. את עונת 2009 סיים שוב במקום השלישי, כאשר לזכותו 7 פודיומים ורק נקודה אחת פחות מהעונה הקודמת, אף על פי שהעונה הייתה קצרה בשלושה מרוצים.

בחמשת מרוצי הפתיחה של עונת 2010 לא הצליח להגיע לפודיום. התוצאות השתפרו בראלי פורטוגל ובולגריה בהם סיים במקום השלישי והשני, למרות השיפור הוא הוחלף בראלי פינלנד על ידי סבסטיאן אוז'ייה כנהג השני של הקבוצה ועבר להתחרות בקבוצת המשנה. החלפה דומה נעשתה גם בראלי יפן ובראלי ווילס.

2011-2012: מיני
בעונת 2011 הצטרפה לסבב התחרויות יצרנית הרכב מיני באמצעות קבוצת פרודרייב והחתימה את סורדו כנהג המוביל שלה. בעונת הבכורה השתתף רק בשישה מרוצים ובסיומה דורג במקום השמיני. גם בעונת 2012 התחרה באופן חלקי, כאשר השתתף רק בשבעה מרוצים עבור קבוצת מיני ופרודרייב (שנפרדו במהלך העונה) ומרוץ נוסף כנהג מחליף ליארי-מאטי לאטוולה בקבוצת פורד. בסיום העונה החליטה יצרנית המיני על הפסקת ההשתתפות בסבב האליפות.

2013: סיטרואן
בסיום עונת 2012 הודיע סבסטיאן לב על פרישה מסבב אליפות העולם בראלי וסורדו חזר לסיטרואן לתפוס את מקומו. במהלך ראלי גרמניה, שהתקיים באוגוסט, ניצל את העובדה שסבסטיאן אוז'ייה נאלץ לפרוש בשלב מוקדם ויארי מאטי לאטוולה איבד זמן רב לאחר שסטה מן הדרך בשביל לסיים במקום הראשון ולרשום ניצחון בכורה בסבב הבכיר.

2014-הווה: יונדאי
לקראת עונת 2014 הצטרפה יונדאי לסבב האליפות עם דגם היונדאי i20 WRC ומינתה את תיירי נויביל ויוהו האנינן כנהגים המובילים של הקבוצה, בנוסף החתימה הקבוצה החדשה את סורדו כנהג בקבוצת המשנה שלה. הוא השתתף רק בשלושה מבין שמונת המרוצים הראשונים בעונה ולא הצליח לסיים אף אחד מהם. בראלי גרמניה היה המרוץ הראשון בו צבר נקודות בעונה, כשסיים על הפודיום במקום השני. עד סיום העונה השתתף בשני מרוצים נוספים אותם סיים במקום הרביעי והחמישי.

בעונתו השנייה בקבוצה קודם להיות הנהג השני בקבוצה לצידו של נויביל. הוא הצליח לסיים את כל מרוצי העונה, אך הגיע רק פעם אחת לפודיום, כשסיים במקום השלישי בראלי ספרד. בעונת 2016 מונה להיות הנהג המוביל של הקבוצה.

סטטיסטיקה
WRC
 שנה קבוצה רכב 1 2 3 4 5 6 7 8 9 10 11 12 13 14 15 16 מיקום נקודות 2003 דני סורדו מיצובישי לאנסר Evo VII             18  - 0 2004 דני סורדו מיצובישי לאנסר Evo VII        פרש  19    13 - 0 סיטרואן C2 S1600 20 2005 דני סורדו סיטרואן C2 S1600 15    17   פרש  15 13   15 12  - 0 2006 קרונוס טואל סיטרואן סיטרואן קסארה WRC 8 16 4 2 3 5 3 6 2 פרש <span style="color:white;">נפסל פרש 7 23 5 7 5 49 2007 סיטרואן טוטאל סיטרואן C4 WRC 2 12 25 4 3 6 3 24 פרש פרש 6 2 3 2 2 5 4 65 2008 סיטרואן טוטאל סיטרואן C4 WRC 11 6 16 3 2 5 5 4 4 2 2 2 פרש <span style="color:white;">נפסל 3 3 65 2009 סיטרואן טוטאל סיטרואן C4 WRC 2 5 4 3 2 22 11 2 4 3 2 3 3 64 2010 סיטרואן טוטאל סיטרואן C4 WRC 4 14 4 פרש 5 3 2 2 2 3 5 150 סיטרואן ג'וניור 5 4 5 2011 פרודרייב WRC מיני ג'ון קופר WRC     6   פרש 3  2 4 20 8 59 2012 מיני WRC ! מיני ג'ון קופר WRC 2 פרש  11 35 פרודרייב WRC 11  6  9  פרש  9 פורד פורד פיאסטה RS WRC פרש 2013 אבו דאבי סיטרואן טוטאל סיטרואן DS3 WRC 3 פרש 9 2 5 123 אבו דאבי סיטרואן טוטאל 4 12 2 4 5 1  פרש 7 2014 יונדאי מוטורספורט יונדאי i20 WRC פרש   פרש פרש    2  4 5  10 40 2015 יונדאי מוטורספורט יונדאי i20 WRC 6 WD5562010114734 8 89 יונדאי מוטורספורט N8 2016 יונדאי מוטורספורט יונדאי i20 WRC 6 - 4 4 4 4 -  2  7 2 6 5 5 130יונדאי מוטורספורט N - 6 - - - - פרש 2017 יונדאי מוטורספורט יונדאי i20 WRC 4 4 83 8312 4 934 פרש 10 5 95 2018 יונדאי מוטורספורט יונדאי i20 WRC פרש 2 43 4 פרש 5 7 71 2019 יונדאי מוטורספורט יונדאי i20 WRC 9 4 623 1 5 53 8 89 2020 יונדאי מוטורספורט יונדאי i20 WRC פרש 13 8 42 2021 יונדאי מוטורספורט יונדאי i20 WRC 5 22323 433 6 81 2022 יונדאי מוטורספורט יונדאי i20 N ראלי1333 5 פרש 8 59

JWRC
 שנה קבוצה רכב 1 2 3 4 5 6 7 8 מיקום נקודות 2005 דני סורדו סיטרואן C2 S1600 4  1 פרש 1 1 2 1 1 53

קישורים חיצוניים


 פרופיל רשמי באתר WRC.com

הערות שוליים

קטגוריה:ספרדים שנולדו ב-1983
קטגוריה:נהגי מכוניות מרוץ ספרדים
קטגוריה:נהגי קבוצת יונדאי מוטורספורט